Агенцијата за заштита на правото на слободен пристап до информациите од јавен карактер, врз основа на член 109 став 1 и 2 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од М. С. од Скопје, поднесена против Агенцијата за млади и спорт и Велосипедската федерација на Република Северна Македонија, на ден 15.08.2025 година, го донесе следното:

**Р Е Ш Е Н И Е**

Жалбата од М. С. од Скопје, поднесена против Агенцијата за млади и спорт и Велосипедската федерација на Република Северна Македонија, заведена во архивата на Агенцијата за заштита на правото на слободен пристап до информациите од јавен карактер под бр.08-440 на 14.08.2025 година **СЕ ОТФРЛА како недопуштена**.

**О Б Р А З Л О Ж Е Н И Е**

## М. С. од Скопје, како што е наведено во Жалбата, на 08.07.2025 година преку електронска пошта, поднела Барање за пристап до информации од јавен карактер до Агенција за млади и спорт и Велосипедската федерација на Република Северна Македонија, со кое побарала по е-маил да и се достави електронски запис од следните информации:

„1. Статут на Велосипедска федерација на РСМ;

2. Постапката за член на Велосипедска федерација на РСМ;

3. Процедури за работа на Велосипедска федерација на РСМ;

4. Начин и процедури за пријавување на вонреден инспекциски надзор врз Федерации.“

 Барателот на информации на 14.08.2025 година по електронски пат достави Жалба до Агенцијата, заведена во Агенцијата под бр.08-440. Во Жалба е наведено: „Од страна на Агенција за млади и спорт – Велосипедска федерација на Република Северна Македонија не се доставени информации кои се побарани преку маил на 08.07.2025 година“..“ Во прилог на Жалбата го достави Барањето за пристап до информации од јавен карактер, насловено до Агенцијата за млади и спорт и Велосипедска федерација на Република Северна Македонија.

Постапувајќи по наведената Жалба, Агенцијата за заштита на правото на слободен пристап до информациите од јавен карактер истата ја отфрли како недопуштена, поради следното:

Согласно член 26 од Законот за слободен пристап до информации од јавен карактер „Право на правна заштита во согласност со овој закон има барателот кој поднел барање за пристап до информација согласно членот 12 став (1) од овој закон“.

Согласно член 104 став 1 од Законот Законот за општата управна постапка „Странката има право на правна заштита против секое управно дејствие или пропуштање на управно дејствие, ако тврди дека со тоа дејтвие или пропуштање се повредени нејзините права или правни интереси“.

Согласно член 105 став 1 од Законот Законот за општата управна постапка „Во жалбата, странката го наведува управниот акт што се побива или за кој странката поднела барање, но не добила одговор од јавниот орган, го наведува органот надлежен за донесувањето или пропуштањето на актот и причините поради кои што странката не е задоволна со управниот

акт или неговото пропуштање. Жалбата се поднесува во писмена форма“.

Жалбата се поднесува против еден имател на информации. Во конкретниот случај, Барателот наместо да поднесе Барање и Жалба против еден имател на информации, тој поднел едно Барања и една Жалба против две институции - иматели на информации, што истата ја прави недопуштена.

## Согласно член 11 од Закон за организација и работа на органите на државната управа („Службен весник на Република Македонија“ бр. 58/00, 44/02, 82/08, 167/10, 51/11 и „Службен весник на Република Северна Македонија“ бр. 96/19, 110/19 и 121/24) е наведено дека: „За вршење на функциите на државната управа се основаат следниве министерства: .... Министерство за спорт.“ Со донесувањето на цитираниот закон Агенцијата за млади и спорт повеќе не постои како самостоен орган на државна управа.

 Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**